2006D0007 — FI — 07.03.2006 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 9 päivänä tammikuuta 2006, sulkien ja höyhenien tuontiin eräistä kolmansista maista liittyvistä tietyistä suojatoimenpiteistä (tiedoksiannettu numerolla K(2006) 33) (ETA:n kannalta merkityksellinen teksti) (2006/7/EY) (EYV L 005, 10.1.2006, p.17)

Muutettu:









▼B

KOMISSION PÄÄTÖS,

tehty 9 päivänä tammikuuta 2006,

sulkien ja höyhenien tuontiin eräistä kolmansista maista liittyvistä tietyistä suojatoimenpiteistä

(tiedoksiannettu numerolla K(2006) 33)

(ETA:n kannalta merkityksellinen teksti)

(2006/7/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY ( 1 ) ja erityisesti sen 22 artiklan, sekä katsoo seuraavaa: (1) Lintuinfluenssa on kuolemantapauksia ja häiriöitä aiheuttava siipikarjan ja lintujen tarttuva virustauti, joka voi nopeasti saada epitsoottiset mittasuhteet ja näin ollen vaarantaa eläinten ja ihmisten terveyden sekä alentaa huomattavasti siipikarja-alan tuottavuutta. On olemassa vaara, että taudinaiheuttaja leviää elävän siipikarjan ja siipikarjatuotteiden, käsittelemättömät sulat ja höyhenet mukaan luettuina, kansainvälisen kaupan välityksellä. (2) Turkin viranomaiset ovat ilmoittaneet lintuinfluenssan useista taudinpurkauksista takapihoilla pidettävissä parvissa itäisessä Anatoliassa. Koska tauti on todennäköisesti levinnyt Turkkiin muuttolintujen mukana, ei voida sulkea pois taudin esiintymistä Armeniassa, Azerbaidžanissa, Georgiassa, Iranissa, Irakissa ja Syyriassa. (3) Siipikarjatuotteiden tuonti Turkin naapurimaista ei tällä hetkellä ole sallittua lukuun ottamatta käsittelemättömiä sulkia ja höyheniä ja niiden osia. (4) Käsittelemättömien sulkien ja höyhenien tuonti Turkista on jo keskeytetty kommission päätöksen 2005/733/EY ( 2 ) mukaisesti. (5) Koska lisätietoja lintuinfluenssan valvonnasta Turkin itäosan naapurimaissa ei ole käytettävissä ja on olemassa eläinten terveyteen liittyvä riski taudin leviämisestä yhteisöön, on aiheellista keskeyttää käsittelemättömien sulkien ja höyhenien sekä niiden osien tuonti Armeniasta, Azerbaidžanista, Georgiasta, Iranista, Irakista ja Syyriasta. (6) Sen vuoksi on aiheellista vaatia todistus kyseisistä kolmansista maista kaupallisina lähetyksinä tuotavien käsiteltyjen sulkien ja höyhenien käsittelystä. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Jäsenvaltioiden on keskeytettävä käsittelemättömien sulkien ja höyhenien sekä niiden osien tuonti tämän päätöksen liitteessä lueteltujen maiden alueelta.

2 artikla

Jäsenvaltioiden on varmistettava, että tuotaessa liitteessä lueteltujen maiden alueelta käsiteltyjä sulkia ja höyheniä tai niiden osia (lukuun ottamatta käsiteltyjä koristesulkia ja koristehöyheniä, matkustajien mukanaan tuomia, yksityiskäyttöön tarkoitettuja käsiteltyjä sulkia ja höyheniä sekä käsiteltyjä sulkia ja höyheniä sisältäviä tavaraeriä, jotka on lähetetty yksityishenkilöille muuhun kuin teolliseen tarkoitukseen) niiden tuontierän mukana on kaupallinen asiakirja, jossa todetaan, että käsitellyt sulat ja höyhenet tai niiden osat on käsitelty vesihöyryllä tai muulla tavalla, jolla varmistetaan taudinaiheuttajien inaktivointi.

3 artikla

Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle välittömästi.

4 artikla

Tätä päätöstä sovelletaan ►M1 31 päivään heinäkuuta 2006 ◄ .

5 artikla

Tämä päätös on osoitettu kaikille jäsenvaltioille.

▼M1









LIITE

Tämän päätöksen 1 ja 2 artiklassa mainitut maat:

Kaikki kolmannet maat